|  |  |  |  |  |
| --- | --- | --- | --- | --- |
| A tantárgy neve: | magyarul: | **Nemzetközi üzleti ismeretek** | Kódja: | **BTNT501BA** |
| angolul: | **International business** |
|  |
| Felelős oktatási egység: | **Közgazdaságtan és Világgazdaságtan Intézet** |
| Kötelező előtanulmány neve: | Kereskedelmi stratégiák specializáció választása | Kódja:  |  |
| Típus | Óraszámok | Követelmény | Kredit | Oktatás nyelve |
| Előadás | Gyakorlat |
| Nappali  | **x** | Heti  | **2** | Heti  | **1** | **K** | **3** | **magyar** |
| Levelező  |  | Féléves |  | Féléves |  |
| Tantárgyfelelős oktató | neve: | **Dr. Erdey László** | beosztása: | **egyetemi docens** |
| Tantárgy oktatásába bevont oktató | neve: | **Tóth Eszter****Várnagy Edina** | beosztása | **egyetemi tanársegéd****PhD hallgató** |
| **A kurzus célja,** hogy a hallgatók megismerkedjenek az áruk és szolgáltatások külkereskedelmének alapvető koncepcióival, állami szabályozásának eszközrendszerével, legfontosabb nemzetközi intézményeivel, a hazai és a nemzetközi makro- és mikro-környezet közötti legjelentősebb különbségekkel, a külkereskedelem technikájának egyes részleteivel, valamint európai uniós és magyarországi szabályozásának logikájával és részleteivel. |
| **Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul** *Tudás:* Rendelkezik a gazdaságtudomány alapvető, átfogó fogalmainak, elméleteinek, tényeinek, nemzetgazdasági és nemzetközi összefüggéseinek ismeretével, a releváns gazdasági szereplőkre, funkciókra és folyamatokra vonatkozóan. Ismeri és érti a gazdálkodási folyamatok irányításának, szervezésének és működtetésének alapelveit és módszereit, a gazdálkodási folyamatok elemzésének módszertanát, a döntés-előkészítés, döntéstámogatás módszertani alapjait.*Képesség:*A tanult elméletek és módszerek alkalmazásával tényeket és alapvető összefüggéseket tár fel, rendszerez és elemez, önálló következtetéseket, kritikai észrevételeket fogalmaz meg, döntés-előkészítő javaslatokat készít, döntéseket hoz rutin- és részben ismeretlen - hazai, illetve nemzetközi - környezetben is.- Követi és értelmezi a világgazdasági, nemzetközi üzleti folyamatokat, a gazdaságpolitika és a szakterület szerint releváns, kapcsolódó szakpolitikák, jogszabályok változásait, azok hatásait, ezeket figyelembe veszi elemzései, javaslatai, döntései során.- Képes a gazdasági folyamatok, szervezeti események komplex következményeinek meghatározására.Képes a gyakorlati tudás, tapasztalatok megszerzését követően kis- és közepes vállalkozást, illetve gazdálkodó szervezetben szervezeti egységet vezetni.*Attitűd:*A minőségi munkavégzés érdekében problémaérzékeny, proaktív magatartást tanúsít, projektben, csoportos feladatvégzés esetén konstruktív, együttműködő, kezdeményező.- Fogékony az új információk befogadására, az új szakmai ismeretekre és módszertanokra, nyitott az új, önálló és együttműködést igénylő feladatok, felelősségek vállalására.Nyitott az adott munkakör, munkaszervezet, vállalkozás tágabb gazdasági, társadalmi környezetének változásai iránt, törekszik a változások követésére és megértésére.- Törekszik mások véleményét, az ágazati, regionális, nemzeti és európai értékeket (ide értve a társadalmi, szociális és ökológiai, fenntarthatósági szempontokat is) a döntések során felelősen figyelembe venni.*Autonómia és felelősség:*- Általános szakmai felügyelet mellett, önállóan végzi és szervezi a munkaköri leírásban meghatározott feladatokat.- Önállóan szervezi meg a gazdasági folyamatok elemzését, az adatok gyűjtését, rendszerezését, értékelését.- Az elemzéseiért, következtetéseiért és döntéseiért felelősséget vállal.- Önállóan kíséri figyelemmel a társadalmi-gazdasági-jogi környezet szakterületét érintő változásait... |
| **A kurzus rövid tartalma, témakörei**A piacok globalizációja és a cégek nemzetközivé válása. A nemzetközi üzleti élet kulturális környezete. Etika, társadalmi felelősség, fenntarthatóság és irányítás. A nemzetközi kereskedelem és beruházások elmélete. A nemzeti környezet politikai és jogi rendszerei. Kormányzati beavatkozás, regionális integrációk. Feltörekvő piacok. A nemzetközi pénzügyi rendszer. A globális cégek pénzügyi menedzsmentje és számvitele. A globális vállalatok stratégiája és szervezete. Piaci lehetőségek értékelése a globális piacokon. Export és globális outsourcing. Külföldi működőtőke-befektetések, tulajdoni alapú együttműködések, licensz, franchise és egyéb szerződéses együttműködések. A globális cégek marketing és humán erőforrás menedzsmentje |
| **Tervezett tanulási tevékenységek, tanítási módszerek**Előadások a legfontosabb aktuális nemzetközi üzleti folyamatokról heti bontásban. Szeminárium keretében kiselőadás egy szabadon választott témából. Órai munka keretében csoportmunka, egyéni feladatmegoldás. |
| **Értékelés**Levelező képzésben és nappali képzésben gyakorlatok nélküli kurzusokon, vizsgakurzuson: vizsgaidőszakban írt vizsgadolgozat 100%A nappali képzésben gyakorlatokkal rendelkező kurzusoknál a vizsgaidőszakban írt vizsgadolgozattal 70%, a szemináriumi munkával 30% szerezhetőPonthatárok 0–50% elégtelen (1), 51– 61%, elégséges (2), 62– 74%, közepes (3), 75– 87%, jó (4), 88–100% jeles (5).Az előadásokon történő aktív részvétellel további 5% szerezhető.Jegymegajánlásra csak különleges esetben, a tárgy témaköréhez kapcsolódó jelentős többletteljesítmény esetén van mód, legfeljebb a teljes hallgatói létszám 5%-áig. |
| **Kötelező szakirodalom:**Blahó András, Czakó Erzsébet, Poór József (szerkesztők): Nemzetközi menedzsment, Akadémiai Kiadó, Budapest, 2015, kijelölt részek, ISBN 9789630595360Csáki György: Nemzetközi gazdaságtan. Napvilág Kiadó 2017. (a kijelölt fejezetek), ISBN: 9789633841761Az előadásokon és a szemináriumokon elhangzottak **Ajánlott szakirodalom:**A Külgazdaság c. folyóirat számaiS. Tamer Cavusgil, Gary Knight, John R. Riesenberger (2017): International Business: The New Realities, Global ed., 4th edition, Boston: Pearson, [2017], ISBN: 9781292152943 |

|  |
| --- |
| Heti bontott tematika |
|  | Bevezetés, A nemzetközi üzleti ismeretek tárgyköre |
| TE\* A nemzetközi üzleti ismeretek kulcskoncepcióinak felvázolása. Megvilágítani, miben különböznek a nemzetközi tranzakciók a hazaiaktól. Azonosítani a nemzetközi üzleti élet legfontosabb szereplőit. Leírni a cégek nemzetközivé válásának legfontosabb okait. Miért érdemes nemzetközi üzleti ismereteket tanulni? |
|  | A piacok globalizációja és a cégek nemzetközivé válása |
| TE: A piacok globalizációja mint gondolati keretrendszer. A globalizáció előmozdítói. A technológiai fejlődés és a globalizáció. A globalizáció dimenziói. A piacok globalizációjának vállalati szintű következményei. A globalizáció társadalmi következményei. |
|  | A nemzetközi üzleti élet kulturális környezete |
| TE: Kultúra és kulturális kockázat, a kultúra dimenziói, a nyelv és a vallás szerepe a kultúrában, a kultúra hatása a nemzetközi üzleti kapcsolatokra, a kultúra modelljei és magyarázatai, a kultúra hatása a menedzsment folyamatokra |
|  | Etika, társadalmi felelősség, fenntarthatóság és irányítás |
| TE: Az etikus viselkedés és jelentősége a nemzetközi üzleti életben. Etikai kihívások a nemzetközi üzleti kapcsolatokban. A vállalatok társadalmi felelőssége. Fenntarthatóság. A vállalati kormányzás szerepe. Az etikus viselkedés keretrendszere. |
|  | A nemzetközi kereskedelem és beruházások elmélete |
| TE: Miért kereskednek a nemzetek? Hogyan növelhetik a nemzetek versenyképességüket? Miért és hogyan válnak a vállalatok nemzetközivé? Milyen stratégiákkal szerezhet a nemzetközivé váló vállalat versenyelőnyöket és hogyan tarthatja fenn azokat? |
|  | A nemzeti környezet politikai és jogi rendszerei |
| TE: A politikai és a jogi környezet. Politikai rendszerek. Jogrendszerek. A politikai és jogi rendszerek szereplői. A politikai rendszerből fakadó országkockázati típusok azonosítása. A jogrendszerből fakadó országkockázati típusok azonosítása. Az országkockázat menedzsmentje |
|  | Kormányzati beavatkozás, regionális integrációk |
| TE: A kormányzati beavatkozások természete. A kormányzati beavatkozás eszközrendszere. A kormányzati beavatkozások evolúciója és következményei. A vállalatok lehetséges reakciói a kormányzati beavatkozásokra. A regionális integráció és gazdasági blokkok. A vezető gazdasági blokkok azonosítása. A regionális integráció előnyeinek és következményeinek azonosítása. |
|  | Feltörekvő piacok. |
| TE: A fejlett, a fejlődő és a feltörekvő piacok. A feltörekvő piacok vonzereje a nemzetközi üzleti élet számára. A feltörekvő piacok tényleges piacpotenciáljának értékelése. A feltörekvő piacok kockázatainak és kihívásainak értékelése. Sikerstratégiák feltörekvő piacokon. A vállalat társadalmi felelőssége, a fenntarthatóság és a globális szegénységi válság. |
|  | Számonkérési hét |
| TE: -  |
|  | Export és globális outsourcing |
| TE: Az export mint külpiacra lépési stratégia. Az export-import tranzakciók menedzsmentje. A külföldi közvetítők azonosítása és a velük végzett munka. Az outsourcing, a global sourcing és az offshoring. A global sourcing előnyei és kockázatai. A global sourcing stratégiái és az értéklánc menedzsment |
|  | Külföldi közvetlen tőkebefektetések és vállalati együttműködések |
| TE: Nemzetközi tőkeáramlás és együttműködés. Az FDI jellemzői. Az FDI és a vállalati együttműködések jellemzői. A külföldi közvetlen tőkebefektetések típusai. A nemzetközi vállalati együttműködések. A kiskereskedői tapasztalatok fontossága a külpiacokon |
|  | Licencia, franchise és egyéb szerződéses stratégiák |
| TE: Szerződéses belépési stratégiák. Licencátadás mint belépési stratégia. A licencátadás előnyei és hátrányai. A franchise mint belépési stratégia. A franchise előnyei és hátrányai. Egyéb szerződéses belépési stratégiák. A szellemi tulajdonjogok megsértése mint globális probléma. |
|  | A globális cégek marketingmenedzsmentje |
| TE: A globális piacszegmentáció. Standardizáció és adaptáció a nemzetközi marketingben. Globális márkázás és termékfejlesztés. Nemzetközi árazás. Nemzetközi marketingkommunikáció. Nemzetközi disztribúció. |
|  | Piaci lehetőségek értékelése a globális piacokon |
| TE: A vállalat külföldi piacokra való lépésével kapcsolatos jellemzők elemzése. A termékek és szolgáltatások külföldi piacokon történő értékesítésre való alkalmassága. A célországok azonosítása. A piacpotenciál elemzése. Külföldi partnerválasztás. A vállalat értékesítési potenciáljának becslése. |

\*TE tanulási eredmények